laion/Wikipedia-Exotic huggingface dataset:
קומבה מלה

מלה (Mela) הוא סוג של יריד, התכנסות של חבורות אנשים, בה כל חבורת אנשים רוצה לרכוש ידע מהחבורות האחרות. לרוב, משתמשים במושג לתיאור התכנסות דתית. למקומות רבים בהודו יש "מלה" משל עצמם. פסטיבל הכד (בסנסקריט, קומבה מלה) נחגג בהודו אחת לשלוש שנים, בכל פעם בעיר אחרת מתוך ארבע הערים הקדושות אוג'יין, נאשיק, הארידוואר ואללהאבאד, כך שחוגגים אותו בכל אחת מהערים פעם אחת בכל 12 שנים. אחת למחזור בן 12 שנים מגיע תורה של העיר אללהאבאד, השוכנת לגדת נהר הגנגס וליד ואראנסי, במדינת אוטר פרדש, לארח את החג. אירוע זה נקרא פורנה קומבה מלה (או קומב מלה). האירוע מתקיים ב"סאנגם", מקום מפגשם של שני נהרות קדושים מוחשיים ונהר קדוש רוחני, ונחשב להתכנסות הגדולה וההמונית ביותר בעולם. באמצע מחזור 12 השנים מתקיים באללהאבאד החג ארד קומבה מלה (Ardh Kumba Mela), אליו מגיעים כמה מיליוני חוגגים בלבד. פעם ב-144 שנים (תריסר תריסרים) מסתיים מחזור, הכוכבים נמצאים בסדר מסוים, המביא, על פי האמונה ההינדית, לאנרגיה קוסמית גבוהה, כשאז חוגגים את החג מהא קומבה מלה. בשנת 2001 התקיימה התכנסות כזאת באללהאבאד, שאליה הגיעו כ-70 מיליון מאמינים. על פי האמונה ההינדית כפי שכתובה בגרסאות השונות של הבהגאוואד פוראנה, הגיע מורה הלכה לבקר את האל אינדרה והביא איתו כמתנה זר פרחי עד (שאינם נובלים לעולם). אינדרה שלא ייחס למתנה חשיבות הניח אותם במקום בו הפרחים נמחצו על ידי פיל. מורה ההלכה שנעלב הטיל על אינדרה כישוף שרוקן אותו מנכסיו ומכוחו. על מנת לרכוש מחדש את כוחותיו היה על אינדרה לשתות משיקוי (נקטר) שהיה טמון במעמקי אגם חלב באזור פראיאג (בו שוכנת היום העיר אללהאבאד), על גדות הנהרות הגנגס, הימונה והנהר המיתולוגי סארארסבת. השדים רצו למנוע ממנו את חידוש כוחו ולכן התרחש מאבק בין השדים לבין האלים, בקרב זה הייתה ידם של השדים על העליונה ולכן פנו האלים בתחינה לשיווה שיצילם מידי השדים. שיווה הורה לצדדים הניצים לקחת הר ולחבוץ בעזרתו את אגם החלב לגבינה. כאשר ביצעו את הפעולה גרם שיווה לכד (קומב) ובו השיקוי לצוף על פני המים, השדים היו גם הפעם זריזים יותר וכמעט הצליחו להשיג את הכד, אבל האל וישנו המיר את עצמו לדמות בחורה יפה והשדים פנו לתפוש אותו. ברהמה ניצל את ההזדמנות וחטף את הכד ובמשך 12 ימים נס מפני השדים. במהלך המנוסה נשרו ארבע טיפות נוזל מהכד, וקידשו את ארבע ערי הקודש ההינדיות, אוג'אין שעל גדות השיפרה, נאשיק שעל גדות הגודווארי, הארידוואר ואללהאבאד שעל גדות הגנגס. מאחר שיום אחד של האלים משול לשנת אדם – חוגגים את החג בכל אחת מהערים פעם ב-12 שנים. עלייה לרגל וטבילה בערים הקדושות בתקופת המלה מביאה על פי האמונה למוקשה או לפחות גורמת למזל להשתנות לטובה. מדיה וקבצים בנושא קומבה מלה בוויקישיתוף אתר האינטרנט הרשמי של קומבה מלה קומבה מלה, באתר אנציקלופדיה בריטניקה (באנגלית) הארץ, מיליוני מאמינים הינדים משתתפים בפסטיבל הקומבה מלה, באתר הארץ, 14 בינואר 2013 צור שיזף, הקומבלה מלה יומן מסע מ 2001 ynet, קומבה מלה - מה זה?, באתר ynet, 11 בינואר 2001 חגיגות הקומבה מלה India's Hindu Kumbh Mela festival begins in Allahabad באתר BBC מעוז דור, פסטיבל קומבה מלה - החגיגה הגדולה בעולם, באתר GoTravel רויטרס, הודו: פסטיבל הקומבה מלה יוצא לדרך, באתר ynet, 14 בינואר 2019
פנתאון

פַּנתֵּאוֹן (ביוונית: Πάνθεο, כל האלים) הוא כלל האלים, או מקדש המתייחס לכלל האלוהויות, של אומה, דת או מיתולוגיה פוליתאיסטית. במשמעותו כמבנה, הפנתאון המפורסם בעולם הוא הפנתאון ברומא שנבנה בשנת 27 לפני הספירה והוקדש לשנים-עשר האלים האולימפיים. במשמעות המודרנית, פנתאון הוא אוסף הדברים הראשונים במעלה מסוגם. לכן, כשדבר מה כה יוצא דופן בתחומו בפרספקטיבה היסטורית, אומרים כי הוא "נכנס לפנתאון". לאורך השנים נוספו למילה "פנתאון" משמעויות שלא מעולם המיתולוגיה. בפירושה הבסיסי, המילה "פנתאון" מתייחסת למצבה גדולה שמציינת את מקום קבורתם של גדולי האומה (המאוזוליאום). דוגמה מובהקת היא הפנתאון של פריז, שנבנה במקור ככנסייה, והוסב בהמשך לתפקידו החילוני – מקדש כבוד לצרפת הגדולה. פנתאון נוסף קיים בקראקס, בירת ונצואלה. כמו כן, לאחר מותו של יוסיף סטלין תוכנן להקים פנתאון במוסקבה ולקבור בו את לנין ואת חברי המפלגה הקומוניסטית של ברית המועצות, אולם התוכנית לא התממשה. הפנתאון של פריז
באזוורד

באזוורד (באנגלית: Buzzword) הוא מילה, ביטוי או מטבע לשון חדש, שהשימוש בו הפך לאופנתי ביותר תוך זמן קצר ודוברי השפה משתמשים בו לעיתים כקישוט לשוני. התפתחות הטכנולוגיה, מדעי החברה ומדעי הניהול מביאה ליצירה שוטפת של מילים חדשות בתחומים אלה, ואחדות מהן נקלטות גם באמצעי התקשורת ובציבור הרחב, זוכות לשימוש נרחב והופכות לבאזוורדס. גם בשיח הכללי נוצרים לעיתים באזוורדס. דוגמאות של מילים בתחומים שונים: בשיח הכללי: "פרץ לתודעה", "ספין תקשורתי", "פייק ניוז" מתחום הטכנולוגיה: "וב", "דור 3", "מחשוב ענן", "סייבר", "רשת סמנטית", "ביג דאטה", "למידת מכונה" מתחום הניהול: "חזון ארגוני", "סינרגיה" מתחום השיווק: look and feel, magic moment ב־2023 חידשה האקדמיה ללשון העברית תחליף עברי למילה buzzword – "מִלַּת רַחַשׁ". שני כותבי עברית ניסו להציע תחליפים משלהם: ד"ר אמנון כספי מהמחלקה לכלכלה ולמנהל עסקים באוניברסיטת בר-אילן הציע בגיליון אפריל 1988 של הירחון "ניהול", את התחליף "זמזומילה" - הלחם של המילים "זמזום" ו"מילה", ובעצם תרגום מילולי של ההלחם האנגלי buzzword. פרופ' שיזף רפאלי מהמרכז לחקר חברת המידע באוניברסיטת חיפה השתמש במילה "זמלול" כתרגום ל"באזז-וורד". גם בשפות נוספות, ובהן צרפתית, הולנדית ופולנית, משמשת המילה buzzword לתיאור מושג זה. באזוורדס הם בדרך כלל ביטויים חדשים ואופנתיים, הנקלטים בשפה במהירות, אך לעיתים גם נעלמים ממנה במהירות. תחומים שבהם הבאזוורדס נפוצים הם: ניהול, טכנולוגיה, מנהל, פוליטיקה ושיווק. בין הבאזוורדס יש גם כאלה שמשמעותם מעורפלת, והמשתמשים בהם עושים זאת משום שהם אופנתיים, כדי להרשים את השומעים באמצעות מראית עין של הפגנת ידע, או משום שמלכתחילה המשתמשים בהם מעוניינים לעמעם את דבריהם. באזוורדס משמשים לרוב כז'רגון הבא לתאר תפיסות עולם ומונחים טכניים חדשניים ביותר, תוך הימנעות מהפשטת יתר של המושגים, הפשטה שעלולה לגרום לטשטוש ההבדלים בין מונחים אלו לבין מושגים מיושנים. בין הבאזוורדס יש כאלה שפרצו כבאזוורדס ונותרו בשימוש למשך שנים רבות, כגון "הדור הבא", "הוליזם", "מינוף" ו"סינרגיה". באזוורדס חדשים יחסית (בשנת 2006) הם "מפת דרכים", "וב 2.0" ו"ספין". בתחום המחשוב נפוצים באזוורדס רבים בראשי תיבות, כגון "ERP" ו-"CRM". סקוט אדמס, חוק דילברט, הוצאת מטר, 1997 (תרגום: ברוך קורות) חגית גינזבורג, להיות בפרונט, באתר ynet, 16 בפברואר 2007 מונחים חדשים שאושרו במליאת האקדמיה, באתר האקדמיה ללשון העברית, ‏30 באפריל 2023 גלובס 5/3/06
יקב ברבדו

יקב ברבדו הוא יקב בוטיק ישראלי. היקב הוזכר במדיה גם בשם יקב כרמי יוסף או יקב כרמי יוסף ברבדו, כמותגים של יקב ברבדו. לפי המידע באתר רשם החברות של משרד המשפטים, היקב רשום תחת השם "יקב כרמי יוסף בע"מ". היקב נוסד בשנת 2001 על ידי פרופסור אמריטוס בן עמי ברבדו ופרופסור עודד שוסיוב. ברבדו היה חבר הסגל האקדמי באוניברסיטה העברית שבירושלים והיה מהחוקרים הבולטים בחקר חקלאות היין בעולם, אותה חקר כארבעים שנה. הוא שימש כיושב ראש וחבר בוועדת המומחים של הארגון הבין-לאומי של הגפן והיין (OIV), ויושב ראש ענף הגפן של החברה הבינלאומית להורטיקולטורה ISHS. פרסם מחקרים רבים בתחום. מחקריו עוסקים בשיטות הטיפול בכרמים והשפעתן על איכות היין. ברבדו חבר לתלמידו עודד שוסיוב, אף הוא חבר הסגל האקדמי באוניברסיטה העברית, שעבודת הדוקטורט שלו (שנכתבה בהדרכת ברבדו כעשרים שנים קודם ליסוד היקב), נסובה על הגברת הארומה של יין באמצעות אנזימים. אליהם הצטרף מחותנו של שוסיוב, ישראל ארקין. ארקין ושוסיוב שניהם בני משפחות כורמים ותיקות זה מאה ועשרים שנה, סבו של עודד, שלום שוסיוב, הוא ממייסדי רחובות. הכרמים והיקב שוכנים בסמוך לכרמי יוסף ולמרגלות המערביים של הרי יהודה, על אדמת טרה רוסה כבדה ועשירה באבן. היקב נמצא בלב הכרם. בכרם מתבצעות פעולות דילול אשכולות, זמירה ושריגים להשגת רמת יבול אופטימלית, תוך מעקב על היחס הנאות בין מרכיביו השונים של העינב, על מנת ליצור תנאי הבשלה אופטימליים. היין מיוצר ללא סינון ובהצללה עמוקה, תוך שימוש בטכנולוגיה חדישה. היין מיושן במשך שמונה עשר חודשים בחביות עץ אלון, רובן צרפתיות ומיעוטן אמריקאיות. מהבציר הראשון ב-2001 הופקו 2,800 בקבוקים. בשנת 2007 הופקו כעשרים אלף בקבוקים. בכרמים מגדלים במאתיים דונמים את סוגי הענבים שרדונה, מרלו, קברנה סוביניון, אמרלד ריזלינג, מוסקט אלכסנדרוני, פרנץ' קולומברד וקריניאן. בשנים 2008 ו-2009 יוצרו 40,000 בקבוקים. דניאל רוגוב, תרגום: עמית יריב, מדריך רוגוב ליינות ישראל 2011, טובי, 2011, עמ' 12, 193-191, 466 אליעזר זקס, יין ישראלי: מבחר יינות ישראל, תל אביב: קורדינטה, ספטמבר 2011, עמ' 147-146 אליעזר זקס וירון גולדפישר, שביל היין: טיול ביקבי ישראל, תל אביב: קורדינטה, 2007, עמ' 181-180 אתר האינטרנט הרשמי של יקב ברבדו יקב ברבדו, ברשת החברתית אינסטגרם יקב ברבדו, ברשת החברתית פייסבוק יקב כרמי יוסף - BRAVDO, באתר IsraelWines, אורכב בארכיון האינטרנט, 4 בדצמבר 2015 דניאל רוגוב, משלושה יוצא אחד, באתר הארץ, 12 במאי 2011 היין של ברבדו, באתר "איש הענבים", 14 באוקטובר 2010 שלמה פפירבלט, לממש את הפוטנציאל, באתר כלכליסט, 8 באוגוסט 2010 דניאל רוגוב, יינות איכותיים מארבעה מהיקבים הטובים בארץ, באתר הארץ, 14 במאי 2010 אבי הלוי, יקב כרמי יוסף - שמונה בצירים ארומטיים, באתר Israelwines‏, 15 באפריל 2009 יקב כרמי יוסף - BRAVDO בתאריך 4 בדצמבר 2015, בארכיון האינטרנט דניאל רוגוב, משלושה יוצא אחד, באתר הארץ, 12 במאי 2011 לפי המידע באתר רשם החברות של משרד המשפטים, היקב רשום תחת השם "יקב כרמי יוסף בע"מ" – מספר תאגיד: 513125823
סגירות (אלגברה)

באלגברה, קבוצה נקראת סגורה תחת פעולה מסוימת המוגדרת עליה, כאשר הפעלת הפעולה על איברי הקבוצה נותנת איבר הנכלל אף הוא בקבוצה. קבוצת המספרים השלמים החיוביים, למשל, סגורה תחת פעולות החיבור והכפל, משום שחיבור של כל שני מספרים שלמים חיוביים נותן מספר שלם חיובי, וכך גם כפל של שני מספרים שלמים חיוביים, אך אינה סגורה תחת חיסור וחילוק, משום שיש פעולות חיסור שתוצאתן היא מספר שלילי, ויש פעולות חילוק שתוצאתן היא שבר. לעומת זאת, קבוצת המספרים החיוביים (לא רק שלמים) סגורה לפעולות החיבור והכפל ואינה סגורה לחיסור בדומה לקבוצת המספרים השלמים החיוביים, אך בנוסף היא גם סגורה לחילוק, היות שחיובי חלקי חיובי יהיה תמיד חיובי. אם קבוצה אינה סגורה ביחס לפעולה נתונה, אפשר להרחיב אותה באופן שהקבוצה החדשה תהיה סגורה. לדוגמה, פעולת החיסור מוגדרת בין המספרים הטבעיים רק באופן חלקי (   7 − 3 {\displaystyle \ 7-3} הוא מספר טבעי, אבל   3 − 7 {\displaystyle \ 3-7} אינו כזה), והמעבר לקבוצת המספרים השלמים פותר את הבעיה, משום שהחיסור של שני מספרים שלמים הוא מספר שלם. במונח 'הקבוצה סגורה ביחס ל-' משתמשים באופן רחב יותר, גם כאשר אין מדובר בסגירות ביחס לפעולה, במובן הצר של המלה. למשל, סיגמא אלגברה היא משפחה של קבוצות, הנדרשת (בין השאר) לקיים את התנאי הבא: אם סדרת הקבוצות   A 1 , A 2 , … {\displaystyle \ A_{1},A_{2},\dots } שייכות כולן למשפחה, אז גם האיחוד שלהן שייך למשפחה. בקיצור, אומרים שסיגמא-אלגברה "סגורה תחת איחוד בן מנייה". סגירות, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
כתם (פירושונים)

האם התכוונתם ל... כתם – לכלוך בצבע או דהייה של צבע כתם (נידה) – מושג בהלכות נידה כתום – צבע כתם שמש – אזור על פני השמש (הפוטוספירה) שבו מתרחשות מערבולות מגנטיות הכתם האפל הגדול הכתם האדום הגדול כתם – כתב עת לשירה וביקורת כתם – כינוי לזהב במקרא.
638

שנת 638 היא השנה ה-38 במאה ה-7. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. המשך כיבושים בארץ ישראל על ידי המוסלמים כיבוש ג'זירה על ידי המוסלמים. 11 במרץ – סופרוניוס, הפטריארך של ירושלים (נולד ב-560) 12 באוקטובר – הונוריוס הראשון, אפיפיור (נולד ב-585) 9 בדצמבר – סרגיוס הראשון מקונסטנטינופול, הפטריארך של קונסטנטינופול להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 638‎ נפטרים ב-638‎
קוקבורן טאון

קוקבורן טאון (אנגלית: Cockburn Town) היא בירת איי טרקס וקייקוס. היא שוכנת באי הגדול ביותר בארכיפלג איי טרקס, האי גרנד טרק, ומתגוררים בה כ-4,000 תושבים. הקונקיסטאדור הספרדי חואן פונסה דה לאון הגיע לאזור בו ממוקמת כיום העיר ב-1512, אך לא התיישב בה. רק ב-1681 הוקמה העיר, על ידי כורי מלח, ובכך הייתה לנקודת ההתיישבות הראשונה באיי טרקס וקייקוס. מאז 1766 היא משמשת כמקום מושבה של ממשלת האיים. בעיר שוכן המוזיאון הלאומי של קוקבורן טאון, ובו מוצגים השרידים העתיקים ביותר של ספינה טרופה בחצי הכדור המערבי. על פי ההערכות, ספינה זו היא מ-1505. מדיה וקבצים בנושא קוקבורן טאון בוויקישיתוף קוקבורן טאון, באתר אנציקלופדיה בריטניקה (באנגלית)
כדור גומיות

כדור גומיות הוא כדור אלסטי העשוי כולו מגומיות. הרכבת הכדור ומשחק עימו משמשים כתחביב. ניתן להכין כדור גומיות מגומיות משרדיות רגילות או מגומיות מיוחדות המיועדות לכך. על מנת ליצור כדור גומיות מלפפים גומייה אחת סביב בסיס, חופן גומיות אחרות או כדור מחומר אחר וממשיכים ללפף גומיות סביב הבסיס. בתהליך הליפוף מנסה המלפף ליצור צורה של כדור, והתהליך נמשך עד להגעה לגודל הרצוי. מעצם שמו, הכדור מורכב בדרך כלל מגומיות בלבד אך קיימות הוראות המאפשרות האצת התהליך באמצעות בסיס מכדור גומי או כדור נייר. שיטה נוספת אך נפוצה פחות היא חיבור הגומיות אחת לשנייה ליצירת סרט ארוך וליפופו סביב הכדור. ספר השיאים של גינס מכיר בכדור גומיות כקטגוריה רשמית. בשיא גינס לכדור הגומיות הגדול ביותר, מחזיק ג'ואל ווהל מלאודרהיל מפלורידה. הכדור שיצר ב-19 בנובמבר 2008, שוקל 4,097 ק"ג, גובהו 2.01 מטר והיקפו הוא 6.30 מטרים. הכדור מורכב מלמעלה 700 אלף גומיות משרדיות. הגומיות ששימשו לייצור הכדור נתרמו על ידי חברה לייצור כלים להרגעה פסיכולוגית. נכון ל-2018 הכדור נמצא בבעלות חברת "ריפלי תאמינו או לא" של רוברט ריפלי. סטיב מילטון מאורגון, מחזיק השיא הקודם החל בבניית הכדור שלו ב-2006. מהלך הרכבת הכדור, מומן על ידי אופיס מקס, חברת בת של אופיס דיפו, שגם סיפקה לו את הגומיות לבנייה. הכדור שלו הורכב מכ-175 אלף גומיות, גובהו היה 1.67 מטר והיקפו היה 5.79 מטרים. מילטון החל בבנייה בנובמבר 2005, בתמיכת משפחתו ואחסן את הכדור בחנייה שלו. מלבד מילטון, השיא הוחזק גם על ידי ג'ון באין מדלאוור שהחל בבניית הכדור שלו ב-1998 ושבר את השיא מ-1978. הכדור שהורכב מכ-850 אלף גומיות, שקל כ-1,420 קילוגרמים, וגובהו היה 1.52 מטרים. ערגה שילוני, ‏ענק: הגבר שמרכיב כדור גומיות מאז גיל 3, באתר ‏מאקו‏, 15 בינואר 2014 שיא הגינס של ג'ואל ווהל בערוץ של ספר שיאי גינס, סרטון באתר יוטיוב אספן מציג מספר כדורי גומיות, סרטון באתר יוטיוב מדריך להכנת כדור גומיות, סרטון באתר יוטיוב איך להכין כדור גומיות (באנגלית) הכנת כדור גומיות (באנגלית) ערגה שילוני, ‏ענק: הגבר שמרכיב כדור גומיות מאז גיל 3, באתר ‏מאקו‏, 15 בינואר 2014 כדור גומיות ששוקל 250 פאונד באתר הדיילי מייל (באנגלית) ספר השיאים של גינס, 2006 ספר השיאים של גינס, עמ. 104, 2005
חיים קופמן

חיים קופמן (12 בדצמבר 1934 – 7 באוגוסט 1995) היה חבר הכנסת מטעם הליכוד. קופמן נולד בתל אביב, אחיינו של יהודה אבן שמואל. שירת בצה"ל כקצין תותחנים, ולאחר מכן היה פעיל בחרות ובליכוד. נבחר ליו"ר סניף חירות בפתח תקווה וכיהן שנים ארוכות כחבר מועצת העיר. לפרנסתו עסק בייבוא וייצוא, היה מראשוני היבואנים של ציוד צילום לישראל ובעל הזכיינות של חברת "לגו" בארץ. הוא החל לכהן כחבר הכנסת בשלהי הכנסת השמינית, בשנת 1977, עם התפטרותו של בנימין הלוי, שעבר לד"ש. לכנסת התשיעית נבחר מראשיתה, וכיהן ברציפות עד תום כהונת הכנסת ה-11, ב-1988. עם כינון ממשלתו השנייה של מנחם בגין, בשנת 1981, מונה לסגנו של יורם ארידור במשרד האוצר. הוא המשיך לכהן בתפקיד זה גם כאשר יצחק שמיר היה לראש הממשלה ויגאל כהן-אורגד לשר האוצר. בכנסת ה-11 שימש כיו"ר הקואליציה. קופמן לא הצליח להיכנס לרשימת הליכוד בבחירות המקדימות לכנסת ה-12, אך הושבע אליה בשנת 1990, בעקבות מינוי חבר הכנסת זלמן שובל לשגריר ישראל בארצות הברית. בכנסת ה-13 כיהן עד לפטירתו, בשנת 1995. במשך 13 שנים נאבק קופמן במחלת הסרטן. זמן קצר לפני שנפטר דנה הכנסת בהצעת חוק של אביגדור קהלני לשריון חוק רמת הגולן. הכוחות היו שקולים, והקואליציה, שהתנגדה לחוק, הורתה על ביטול כל הקיזוזים, לרבות זה של קופמן. בסופו של דבר החליט חבר הכנסת אברהם פורז להפר את המשמעת הקואליציונית ולהתקזז עם קופמן, שנאבק במחלתו, ולחסוך ממנו את הצורך להשתתף בהצבעה. ההצבעה הסתיימה בשוויון 59:59, והצעת החוק נדחתה. חיים קופמן, באתר הכנסת חיים קופמן, באתר כנסת פתוחה נטע שדמי, מחזירים לקופמן את הצעצוע, מעריב, 24 באוגוסט 1990 אילן מרסיאנו, "בושה, לא רוצים להתקזז עם נאות החולה", באתר ynet, 26 באוקטובר 2004
דגל פוארטו ריקו

דגל פוארטו ריקו כולל שלושה פסים אדומים אופקיים שביניהם שני פסים לבנים אופקיים. בצד שמאל משולש שווה-שוקיים כחול שקודקודו באמצע גובה הדגל על הפס האדום האמצעי. במרכז המשולש הכחול כוכב לבן. הדגל אומץ בידי קבוצת תושבי פוארטו ריקו שנפגשה בניו יורק ב-22 בדצמבר 1895 במטרה לארגן תנועה לעצמאות פוארטו ריקו מידי הספרדים. הדגל נבחר כדומה לדגל קובה, רק עם צבעים הפוכים. האדום סימל את גבורת הלוחמים, הלבן את העצמאות, הכחול את השמיים והחופים והכוכב היחיד את עצמאות האי. הדגל אומץ רשמית על ידי בית הנבחרים של האי בשנת 1952. דרגת הבהירות של הצבע הכחול במשולש הוא בעל משמעות פוליטית. צבע כחול בהיר שימש את תומכי העצמאות במקור בשנת 1895, וכשהדגל אומץ רשמית הוא הוחלף בכחול כהה, להיות דומה יותר לדגל ארצות הברית. בשנת 1995 הוחזר הצבע הכחול הבהיר המקורי באופן רשמי. עם זאת, תומכי העצמאות של פוארטו ריקו נוהגים להניף דגל עם משולש כחול בהיר, בעוד התומכים בהשארת מעמדה כשטח חסות של ארצות הברית, או בצירופה לארצות הברית כמדינה נוספת, נוהגים להניף דגל עם משולש כחול כהה. מדיה וקבצים בנושא דגל פוארטו ריקו בוויקישיתוף דגל פוארטו ריקו, באתר דגלי העולם (באנגלית) דגל פוארטו ריקו, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
סוכנות ידיעות

סוכנות ידיעות היא ארגון שמספק תוכן חדשותי לאמצעי תקשורת. ישנן סוכנויות ידיעות שתכלית קיומן מסחרית, בעוד אחרות פועלות מטעם ממשלות למטרות הסברה. סוכנות ידיעות מסחרית מספקת שירות לעיתונים, אתרי אינטרנט וערוצי טלוויזיה ורדיו. היא מעסיקה עיתונאים וצלמים במוקדי חדשות ברחבי העולם, כדי שייצרו כתבות ודיווחים חדשותיים. את התכנים האלה מפיצה הסוכנות למספר רב של אמצעי תקשורת, תמורת תשלום. באופן זה מקבלים אמצעי התקשורת השונים תוכן שהיה עולה להם כסף רב יותר לייצר בעצמם, לו היו צריכים להחזיק שליחים במקומות מרוחקים. סוכנות הידיעות הראשונה הייתה סוכנות הידיעות הצרפתית, שנוסדה ב-1835. ב-1846 נוסדה Associated Press בארצות הברית, כיום סוכנות הידיעות הגדולה בעולם. Associated Press היא קואופרטיב שלא למטרות רווח והשותפים בה הם מספר רב של עיתונים וגופי תקשורת, אשר חולקים ביניהם את התוכן שהם מייצרים. גופי תקשורת אחרים, שאינם שותפים, יכולים לרכוש ממנה את התוכן שהיא מייצרת. ב-1851 נוסדה סוכנות רויטרס. בעבר המידע היה מופץ למנויי הסוכנויות על ידי טלגרף, ולכן הן עדיין נקראות באנגלית גם בשם wire service. כיום מופץ המידע בעיקר באמצעות לוויינים ובאמצעות האינטרנט. בין השנים 1950 ל-2006 פעלה בישראל סוכנות הידיעות עתי"ם, שהייתה סוכנות הידיעות הישראלית הראשונה. בשנת 2010 הוקמה סוכנות הידיעות תצפית. תצפית - סוכנות ידיעות מדיה וקבצים בנושא סוכנות ידיעות בוויקישיתוף סוכנות ידיעות, באתר אנציקלופדיה בריטניקה (באנגלית) סיכנויות ידיעות, דף שער בספרייה הלאומית שאול גינזבורג, היהודי הגרמני שיסד את סוכנות הידיעות הראשונה והגדולה ביותר בעולם, הארץ, 28 ביוני 1938 יעל גאוני, ‏סוכנות הידיעות עתי"ם נסגרה; העובדים נותרו ללא משכורות, באתר גלובס, 21 בדצמבר 2006
דיאפרגמה (פירושונים)

האם התכוונתם ל... דיאפרגמה – אמצעי מניעה צמצם – מתקן במצלמה המאפשר לשלוט על כמות קרני האור סרעפת – שריר רחב המפריד בין בית החזה לחלל הבטן דיאפרגמה (אקוסטיקה) – ממברנה דקה, צפידה למחצה, המחוברת למגנט ומפיקה גלי קול ברמקול או חשמל במיקרופון.
ילדי חולית

ילדי חולית (באנגלית: Children of Dune) הוא ספר מדע בדיוני מאת פרנק הרברט, השלישי בסדרת חולית. הספרים משיח חולית וילדי חולית עובדו למיני-סדרת טלוויזיה בערוץ המדע בדיוני האמריקאי בשנת 2003 בשם "ילדי חולית". עלילת הספר נפתחת תשע שנים לאחר סוף משיח חולית. תשע שנים עברו מאז שהקיסר פול מואד'דיב נדד אל המדבר עיוור. התאומים של מואד'דיב, לטו וגאנימה, נמצאים תחת משמורתה של דודתם עאלייה, כעת עוצרת האימפריה. התאומים אינם ילדים רגילים; כמו עאלייה, הם נולדו טרם לידתם. הם אוצרים את זכרונות אבותיהם ואמותיהם ויודעים כל מה שהם ידעו. התאומים מבינים כי בעקבות ההתמרה האקולוגית המואצת שעוברת על אראקיס, נסוגים עקלתוני החולות מפני השטח. הם מסיקים שאם ההתמרה לא תיעצר ייכחדו העקלתונים, ואתם גם המרקוח. בלא סם המרקוח, לא תחזיק האימפריה מעמד. לטו מגייס את גאנימה לעזרתו ומחליט לצאת למסע שאפתני בחולית כדי להגשים את חזונו: יצירת 'שביל הזהב', אותו חזון שאביו בזמנו ניצב בפניו אך פחד ממנו ולא מימש אותו. אותו מסע נועד גם לגלות האם המטיף העיוור שמדבר כנגד שלטונה של עאלייה אינו אלא אביהם, פול מואד'דיב אטריידיס, שחזר מן המתים. הספר, כמו קודמיו, מגולל את עלילותיהן של כמה דמויות במקביל: ג'סיקה אטריידיס, אמו של פול, שהחליטה לחזור לחולית לאחר שנים רבות. עאלייה, העוצרת הקיסרית, שכתוצאה משנים של הדחקת אבותיה שבתוכה הפכה לתועבה ודיבוק, כאשר הזהות של הברון ולדימיר הארקונן השתלטה על נשמתה. אנשי בית קורינו המודח, השואפים לחזור ולעלות לשלטון הקיסרות, והתאומים - לטו שיוצא למסע אל המדבר שבסופו הוא עובר מטמורפזה והופך לסימביוזה של אדם ודגי חול (השלב הראשון של העקלתונים של חולית) וגאנימה, שנשארת בקיסרות ובסופו של דבר מתחתנת עם פאראד'ן על מנת ליצור שלום בקיסרות. הספר עוסק בנושאים רבים: ההתמרה האקולוגית שמשנה את פני הכוכב, ההבדל הגדל בין הדררים העירוניים החדשים לבין הדררים המדבריים של הסיטש, היעלמותם האיטית של העקלתונים ושל הסם, הדיבוק שהשתלט על עאלייה, שחיתות הכהונה, מזימותיהם של בני קורינו וההקרבה העצמית העצומה של לטו. כמו קודמיו, הספר דן באקולוגיה ובפילוסופיה וכתוב בצורה מפורטת ועשירה. לטו השני, בנו של מואד'דיב ויורש העצר המלכותי. נולד בטרם לידתו. גאנימה, בתו של מואד'דיב ויורשת העצר המלכותית. נולדה בטרם לידתה. עאלייה, עוצרת הממלכה. כפוית שד ואחוזת דיבוק. דנקן איידהו, בעלה המלכותי של עאלייה. סייף ומנטאט. הגבירה ג'סיקה, אמו של מואד'דיב ואם נערצה של הדררים. סוכנת של בנות גשרית. גורני האלק, טרובדור לוחם, עוזרה האישי של הגבירה ג'סיקה. הנסיכה אירולן, בתו של שאדם הרביעי המנוח ואלמנתו של פול מואד'דיב. הנסיכה ונסיסיה, בתו של שאדם הרביעי המנוח. הנסיך פאראד'ן, בנה של ונסיסיה ונכדו של שאדם הרביעי המנוח. סופר חובבן. טייקאניק, עוזר באשאר סרדאוקארי. סטילגאר, הנאיב של סיטש טאבר. שומרם של תאומי אטריידיס. הארה, אשתו השנייה והאהובה של סטילגאר. ג'ייוויד, כהן קיזאראט ועוזר בכיר של עאלייה. נאמרי, אביו של ג'ייוויד. דררי מסיטש ג'אקורוטו. המטיף, דררי עיוור המטיף כנגד שלטונה של עאלייה. מתגלה כפול מואד'דיב אטריידיס. אסאן טאריק, דררי צעיר, מלווהו של המטיף. מוריז, אביו של אסאן טאריק. ממנודי סיטש ג'אקורוטו. פרק ראשון מתוך הספר "ילדי חולית" באתר עם עובד ילדי חולית, באתר OCLC (באנגלית)
וישהראד

וישהראד (בצ'כית: Vyšehrad) היא טירה בפראג, צ'כיה. היא נבנתה במהלך המאה ה-10, על גבעה בגדה המזרחית של נהר הוולטאבה, החוצה את העיר. בשטח הטירה ניצבת כנסיית פאולוס ופטרוס הקדושים, שבתחומה בית הקברות וישהראד. בבית העלמין קבורים צ'כים חשובים רבים. המבצר נבנה במקור במהלך המאה ה-10 לספירה. לאור העובדה כי אין תיעוד היסטורי מהימן על המאה ה-10 בצ'כיה, נוצרו (ככל הנראה כבר במאה ה-12) אגדות המתארות את וישהראד כהתיישבות הראשונה במקום שנהפך מאוחר יותר להיות פראג. האגדות, שהתקבעו כמעין תחליף מקובל להיסטוריה המבוססת על עובדות, מתארות את וישהראד כמרכז חשוב גם אחרי שהתיישבה שושלת פשמישל - ששלטה בצ'כיה במשך מאות שנים - במקום המוכר כיום כמצודת פראג. בעת המלחמות הבוהמיות נכבשה וישהראד בידי ההוסיטים. כאשר קארל הרביעי, מלך בוהמיה שהיה לקיסר האימפריה הרומית הקדושה, החל לבנות את מצודת פראג בצורתה הנוכחית (במאה הארבע עשרה), חדלה וישהראד לשמש בית מלכותי. טירת וישהראד שופצה במהלך המאה ה-17, לאחר שבית הבסבורג השתלט על אדמות צ'כיה בעקבות מלחמת שלושים השנים. היא אף שמשה מרכז אימונים לצבא האוסטרי. וישהראד והאזור שמסביבה נהפכו לחלק מן הבירה פראג בשנת 1883. אתר האינטרנט הרשמי של וישהראד מדיה וקבצים בנושא וישהראד בוויקישיתוף
כנסיית פאולוס ופטרוס הקדושים (וישהראד)

כנסיית פאולוס ופטרוס הקדושים (בצ'כית: Bazilika svatého Petra a Pavla) היא כנסייה בסגנון התחייה הגותית הנמצאת בטירת וישהראד בפראג שבצ'כיה. הכנסייה נקראת על שם הקדושים לנצרות פטרוס ופאולוס. הכנסייה נבנתה במקור במהלך המאה ה-19, אך סבלה מנזק רב בעקבות שרפה שפרצה בה, והיא נבנתה מחדש בתחילת המאה ה-20. הכנסייה מציגה פסיפס מרשים מעל הכניסה הראשית לתוכה, ושני צריחיה התאומים נראים על גבי הגבעה שעליה שוכנת מדרום, ומעברו השני של נהר הולטבה שנמצא במרכז פראג. בנוסף מכילה הכנסייה חלונות ויטראז' מורכבים ונאים. מאחורי הכנסייה נמצא בית הקברות וישהראד, מקום משכנם של גיבורים צ'כים רבים, כולל הסופר קארל צ'אפק. אתר האינטרנט הרשמי של כנסיית פאולוס ופטרוס הקדושים מדיה וקבצים בנושא כנסיית פאולוס ופטרוס הקדושים בוויקישיתוף ערך זה הוא קצרמר בנושא כנסיות. אתם מוזמנים לתרום לוויקיפדיה ולהרחיב אותו.
טרפן

האם התכוונתם ל... טרפן (בעל חיים) – תת-מין נכחד של סוס רמכי טרפן (כימיה) – קבוצה של תרכובות אורגניות
בית הקברות וישהראד

בית הקברות וישהראד (צ'כית: Vyšehradský hřbitov) ממוקם בטירת וישהראד בפראג, צ'כיה. הוא נוסד בשנת 1869, ומאז הוא משמש בין היתר כמקום משכנם האחרון של מלחינים, אמנים, פוליטיקאים, סופרים, פסלים ומדענים צ'כים רבים. במרכז בית הקברות ניצבת "אנדרטת סלאבין" שעוצבה בידי אנטונין ויהל, ובעטייה מכונה בית הקברות לעיתים קרובות "סלאבין", לשם קיצור. בין הצ'כים המפורסמים הקבורים בבית הקברות: קארל צ'אפק (1890–1938), מחזאי וסופר אנטונין קיטוסי (1847–1891), צייר אמה דסטינובה (1878–1930), זמרת אופרה אנטונין דבוז'אק (1841–1901), מלחין פרנטישק הרובין (1910–1971), סופר ומשורר ויטייסלאב נזוואל (1900–1985), משורר אוונגרדיסט וממייסדי התנועה הסוריאליסטית בצ'כוסלובקיה ירוסלאב היירובסקי (1890–1967), מדען, זוכה פרס נובל רפאל קובליק (1914–1996), מנצח ומלחין קארל הינק מאחה (1810–1836), משורר רומנטי אלפונס מוכה (1860–1939), צייר יוזף ואצלב מיסלבק (Myslbek) (1848–1922), פסל יאן נרודה (1834–1891), משורר וסופר בוז'נה נימצובה (1820–1862), סופרת, מחברת הרומן Babička ("הסבתא") אולגה שיינפפלוגובה (1902–1968), שחקנית ואשתו של קארל צ'אפק בדז'יך סמטנה (1824–1884), מלחין מקס שוואבינסקי (1873–1962), צייר מדיה וקבצים בנושא בית הקברות וישהראד בוויקישיתוף